Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 275/14/5502	Čadca, 13.10.2014
EEČ : 2-37-210-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 40,00 € 
b.	Konkrétny adresát peňažnej sumy určenej na všeobecne prospešné účely: Kysucká nemocnica s poliklinikou v Čadci, číslo účtu: XXXXX - 20,00 € 
c.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Čadca pod spisovou značkou ORP-360/OO-CA-2014.
Dňa 14.03.2014 asi o 13.00 h., po prechádzajúcom požití alkoholických nápojov, búchal na okná a dvere na rodinnom dome XXXXX, kde býva jeho matka XXXXX s vnukmi XXXXX, XXXXX a XXXXX, keď nikto neotváral, hodil sekeru do okna, kde majú izbu jeho synovia a okno rozbil, následne telefonicky volal synovi XXXXX, ktorý bol u kamaráta, že prečo ho nepustí do domu, a ak ho nepustí, tak ich pozabíja, zabije aj tú starú, aj jeho, po tomto XXXXX ml. telefonoval XXXXX, ktorá počula syna XXXXX, zamkla sa v obývačke, aby ju nebolo vidno cez okná, počula rinčať sklo, čo počul cez telefón aj XXXXX ml., ktorý následne volal políciu, XXXXX zistila jej syn XXXXX už od domu odišiel, našla v izbe sekeru, ktorú hodil do okna a keď sa jej vnuk XXXXX vrátil domov, volal mu opätovne jeho otec, XXXXX st., ktorý mu povedal, že je skurvený syn a keď naňho zavolá policajtov, že sa dosmeje, a keď po tomto odišla XXXXX na políciu podať trestné oznámenie, vykrikoval XXXXX st. na svojho syna XXXXX, že je hajzel, a že keď je taký frajer, má ísť za ním, že mu ukáže, čo u nich vzbudilo obavu o život a zdravie. 

Odôvodnenie: 
Uznesením povereného policajta Obvodného oddelenia PZ v Čadci sp. zn.: ČVS:ORP-360/OO-CA-2014 z 15.04.2014 bolo XXXXX vznesené obvinenie pre prečin nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona, na tom skutkovom základe tak, ako je to uvedené vo výrokovej časti tohto uznesenia. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodení uzavreli dňa 19.09.2014 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, pričom poškodení si žiadnu náhradu škody neuplatnili, týmto sa obvinený ospravedlnil a dal prísľub, že sa takéhoto, alebo obdobného konania voči ním nedopustí, čo poškodení prijali.

Dňa 10.10.2014 zložil do pokladne Okresnej prokuratúry Čadca peňažnú sumu vo výške 40,-- €, určenú na všeobecne prospešné účely pre Kysuckú nemocnicu s poliklinikou v Čadci, číslo účtu: XXXXX, vo výške 20,-- € a na peňažnú pomoc obetiam trestnej činnosti vo výške 20,-- €.
 
Táto suma je primeraná závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

Mgr. Miloš Kováč
prokurátor